1914 മാർച്ച്‌ 9-ന് കൊല്ലം <MASK> കണ്ണുവൈദ്യന്മാരുടെ കുടുംബമായ വേട്ടാമ്പള്ളിൽ കുഞ്ഞാക്കണ്ട വൈദ്യന്റെയും, നിരണം വറുത്തപ്പള്ളത്ത്‌ മുട്ടുപാട്ട്‌ മറിയാമ്മയുടെയും മകനായി തോട്ടത്തുവീട്ടിലാണ്‌ വർഗീസ്‌ വൈദ്യന്റെ ജനനം. തിരുവിതാംകൂർ മഹാരാജാവിന്റെ കണ്ണു ചികിത്സ നടത്തിയിരുന്ന കുടുംബം എന്ന നിലയിൽ പ്രശസ്‌തിയുള്ള കുടുംബമായിരുന്നു വൈദ്യന്റേത്. ആ നിലയിൽ മഹാരാജാവ്‌ നൽകിയതാണ്‌ മാപ്പിള വീട്ടിൽ വൈദ്യൻ എന്ന സ്ഥാനപ്പേര്‌. പിന്നീട്‌ കുഞ്ഞാക്കണ്ട വൈദ്യനും കുടുംബവും ആലപ്പുഴയിലേക്ക്‌ താമസം മാറ്റി. 1923 ൽ ആലപ്പുഴയിൽ കണ്ണു വൈദ്യശാലയും അദ്ദേഹം ആരംഭിച്ചു. ആലപ്പുഴയിൽ ഹൈസ്‌കൂൾ പഠനത്തിനിടെ രോഗം പിടിപെട്ടതോടെ സെക്കൻഡ്‌ ഫോമിൽ വെച്ച്‌ വർഗീസ്‌ വൈദ്യൻ വിദ്യാഭ്യാസം അവസാനിപ്പിച്ചു. പിന്നീട്‌ വൈദ്യവും സംസ്‌കൃതവും പഠിച്ചു. തുടർന്ന്‌ പിതാവിന്റെ സഹായിയായി കണ്ണു ചികിത്സയും തുടങ്ങി. അവിടെ നിന്നു കൊച്ചിയിലെത്തിയ വർഗീസ്‌ വൈദ്യൻ 1932 ൽ വൈദ്യശാല സ്വന്തമായി തുറന്നു.
ടി.കെ. വർഗീസ് വൈദ്യൻ
കേരളത്തിലെ സി.പി.ഐ.യോടൊപ്പം തിരുവിതാംകൂർ തേവലക്കര